รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่จังหวัดเพชรบูรณ์ ติดตามโครงการอ่างเก็บน้ำห้วยขอนแก่น และโครงการอ่างเก็บน้ำคลองลำกงอันเนื่องมาจากพระราชดำริ หวังเพิ่มประสิทธิภาพการเก็บกักน้ำไว้ใช้สำหรับการเกษต
วันเสาร์ที่ 6 มกราคม 2567
รมว.ธรรมนัส ลงพื้นที่จังหวัดเพชรบูรณ์ ติดตามโครงการอ่างเก็บน้ําห้วยขอนแก่น และโครงการอ่างเก็บน้ําคลองลํากงอันเนื่องมาจากพระราชดําริ หวังเพิ่มประสิทธิภาพการเก็บกักน้ําไว้ใช้สําหรับการเกษต
รมว.ธรรมนัส ลงพื้นที่จังหวัดเพชรบูรณ์ ติดตามโครงการอ่างเก็บน้ําห้วยขอนแก่น และโครงการอ่างเก็บน้ําคลองลํากงอันเนื่องมาจากพระราชดําริ หวังเพิ่มประสิทธิภาพการเก็บกักน้ําไว้ใช้สําหรับการเกษตร และอุปโภค-บริโภค
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจเยี่ยมโครงการอ่างเก็บน้ําห้วยขอนแก่น ณ ตําบลห้วยไร่ อําเภอหล่มสัม จังหวัดเพชรบูรณ์ ซึ่งโครงการดังกล่าว เป็นโครงการชลประทานขนาดกลาง ก่อสร้างแล้วเสร็จ ปี พ.ศ. 2537 มีความจุที่ระดับเก็บกัก 33.22 ล้าน ลบ.ม. ใช้เป็นแหล่งเก็บกักน้ําไว้ใช้สําหรับการเกษตร และอุปโภค-บริโภค ให้เป็นไปอย่างทั่วถึงและมีประสิทธิภาพในช่วงฤดูแล้ง ในพื้นที่ตําบลบ้านติ้ว ตําบลห้วยไร่ ตําบลบ้านหวาย ตําบลปากดุก ตําบลปากช่อง ตําบลบ้านกลาง ตําบลช้างตะลูด และตําบลบ้านไร่ รวมพื้นที่รับประโยชน์ ทั้งหมด 31,880 ไร่ แต่ปัจจุบันในพื้นที่ยังขาดแคลนน้ําในการเกษตร และอุปโภค-บริโภค จึงมีความจําเป็นต้องเพิ่มปริมาณน้ําต้นทุนให้เพียงพอกับความต้องการ และเพื่อรองรับการขยายตัวด้านการอุปโภค-บริโภคในอนาคต จึงพิจารณาเพิ่มความจุของอ่างเก็บน้ําจาก 33.22 ล้าน ลบ.ม. เป็น 37.96 ล้าน ลบ.ม. ซึ่งจะทําให้สามารถช่วยแก้ปัญหาความเดือดร้อนของเกษตรกรและประชาชนในพื้นที่ได้
นอกจากนี้ รัฐมนตรีว่าการกระทรวงเกษตรและสหกรณ์ยังได้ติดตามโครงการการบรรเทาอุทกภัยเทศบาลเมืองหล่มสัก จังหวัดเพชรบูรณ์ ที่เกิดปัญหาอุทกภัยซ้ําซากในฤดูน้ําหลากในพื้นที่เทศบาลหล่มสัก ตาลเดี่ยว สักหลง วัดป่า หนองไข่ว ปากดุก เนื่องจากแม่น้ําป่าสักบริเวณพื้นดังกล่าว มีความจุลําน้ําเพียง 80.00 ลบ.ม./วินาที แต่บริเวณต้นน้ําป่าสักที่อําเภอหล่มเก่า แม่น้ําป่าสักมีความจุลําน้ํา 360.00 ลบ.ม./วินาที ซึ่งเกินศักยภาพการรับน้ําและการระบายน้ําของแม่น้ําป่าสักบริเวณพื้นที่ดังกล่าว กระทรวงเกษตรฯ โดยกรมชลประทาน จึงได้ศึกษาความเหมาะสมและประเมินผลกระทบสิ่งแวดล้อมการบรรเทาอุทกภัยเทศบาลเมืองหล่มสัก จังหวัดเพชรบูรณ์ ในการวางแนวขอการศึกษาเบื้องต้น โดยมีแผนดําเนินการใน 4 แผนงาน ประกอบด้วย 1) การกักเก็บน้ําตอนบน และชะลอการไหลของน้ํา เพื่อการตัดยอดน้ําในช่วงฤดูฝนบางส่วนและสามารถนําน้ําไปใช้ในฤดูแล้งได้ 2) การป้องกันพื้นที่ชุมชน โดยการทําพนังกั้นน้ําตลอดแนวแม่น้ําป่าสักในพื้นที่ชุมชน 3) การขุดลอกแม่น้ําป่าสักเพื่อเพิ่มความสามารถในการลําเลียงน้ํา และ 4) การผันน้ําเลี่ยงเทศบาลเมืองหล่มสัก โดยเสนอของบประมาณปี พ.ศ. 2567 โครงการศึกษาความเหมาะสมและประเมินผลกระทบสิ่งแวดล้อมการบรรเทาอุทกภัยเทศบาลเมืองหล่มสัก จังหวัดเพชรบูรณ์ แนวคลองผันน้ําเพื่อผันน้ําในเขตคลองสายหลักคลองส่งน้ําฝายฝั่งซ้ายแม่น้ําป่าสัก ซึ่งมีเขตคลองเหลืออยู่ประมาณ 40 เมตร โดยจากการประเมินความเป็นไปได้ในการระบายน้ํา จะสามารถตัดยอดน้ําได้ประมาณ 150 ลบ.ม./วินาที ระยะความยาวทางผันน้ํา 30 กิโลเมตร และหากในอนาคตมีการต่อยอดโครงการโดยการก่อสร้างฝายกั้นคลองผัน จะสามารถเก็บกักน้ําในช่วงฤดูแล้งได้อีกด้วย
จากนั้น รมว.กษ. ได้เดินทางไปตําบลวังท่าดี อําเภอหนองไผ่ เพื่อตรวจเยี่ยมโครงการอ่างเก็บน้ําคลองลํากงอันเนื่องมาจากพระราชดําริ จังหวัดเพชรบูรณ์ ซึ่งเป็นโครงการชลประทานขนาดกลาง มีความจุที่ระดับเก็บกัก 48.52 ล้าน ลบ.ม. หรือ 43% ของบริมาณน้ําท่าที่ไหลลงอ่างเก็บน้ํา มีการก่อสร้างระบบส่งน้ํา ซึ่งเป็นโครงการต่อเนื่องจากการก่อสร้างอ่างเก็บน้ําคลองลํากง ที่ก่อสร้างความเสร็จ ปี พ.ศ. 2554 เพื่อใช้เป็นระบบส่งน้ําสําหรับการเกษตร และอุปโภค-บริโภค ให้เป็นไปอย่างทั่วถึงและมีประสิทธิภาพ ในพื้นที่ตําบลวังท่าดี ตําบลท่าแดง ตําบลบ่อไทย และตําบลวังโบสถ์ อําเภอหนองไผ่ รวมพื้นที่รับประโยชน์ทั้งหมด 50,000 ไร่ ปัจจุบันอยู่ระหว่างดําเนินการก่อสร้างระบบส่งน้ําฝั่งซ้าย ดําเนินการแล้วเสร็จประมาณ 52.53% และมีแผนในการก่อสร้างระบบส่งน้ําฝั่งขวา พร้อมอาคารประกอบ จํานวน 4 สาย
อย่างไรก็ตาม กระทรวงเกษตรฯ โดยกรมชลประทาน มีแผนในการเพิ่มประสิทธิภาพการเก็บกักน้ําอ่างเก็บน้ําคลองลํากง โดยการปรับปรุงอาคารระบายน้ําล้น พร้อมอาคารประกอบ ซึ่งจะสามารถเพิ่มปริมาณการเก็บกักน้ําได้อีกประมาณ 6 ล้าน ลบ.ม. (จากเดิม 48.52 ล้าน ลบ.ม. เป็น 54.50 ล้าน ลบ.ม.) และยังเป็นการเพิ่มพื้นที่รับประโยชน์เพิ่มขึ้นอีก 6,000 ไร่ จากเดิม 50,000 ไร่ เป็น 56,000 ไร่